Auenstein AG
Gaueschtäi (schriftdütsch: Auenstein) isch en Iiwohnergmeind im Bezirk Brugg vom Kanton Aargau.

Geographi 
Gaueschtäi lyt am linggen Ufer vo de Aare am Südhang vo de Gisliflue. S Dorf isch am Jurafuess öppe drei Kilometer nordweschtlich vo Länzbrg. Im Schachen a dr Aare unden isch d Baadi und s Chraftwäärch Robischwil-Gaueschtäi.

De Gmeindsbann het e Flächi vo 568 Hektare, dodevo sind 263 Hektare Wald und 100 Hektare sind überbaut. Di höchschti Stell vo de Gmeind isch uf de Kreete vo de Gisliflue mit , di tüfschti a de Aare unde mit 

D Nochbergmeinde vo Gaueschtäi sind Oberflachs und Välte im Norde, Mörike-Wildegg im Oschte, Robischwil im Süüde, Büberschtäi im Weschte und Tale im Nordweschte.

Mä chunt vo Wildegg uus über en alti Aarebrugg bim Ortsteil Au uf Gaueschtäi, und vo Robischwil häär goot au e Brugg über d Aare und dr Kanaal vom Chraftwäärch Robischwil-Gaueschtäi. Vom Doorff uus het’s schmaali Verbindigsstroosse dr Aare noo obsi uf Büberschtäi und übere Hoger uf Välten übere. E nöie chlyne Fuessstääg isch bim Schloss Gaueschtäi über d Aare.

Gschicht 
S Dorf isch zum erschte Mol in ere Urkund us em Johr 1212 ufgschribe. Do heisst d Ortschaft Gowenstein. Vermuetlech chunt de Name vo de Burg Gaueschtäi, wo öppe um 1200 ufemene Felse am Rand vo de Auelandschaft vo de Aare baut worden isch. Am Aafang vom 14. Johrhundert isch d Burg in Bsitz vo de Herre vo Rynech choo und im 1389 isch si abebrönnt, wo d Bärner si aazündt hei.

Uf em Gmeindgebiet het d Zimäntfabrigg z Wildegg grossi Schteibrüüch us dr vordere Jurachetti usegsprängt, zum Chalch und Mergel abzboue. Jetz wärde die wider mit anderem Material uufgfüllt.

Bilder

Lüüt 
 Beat Flach, Politiker

Literatur

Weblink 

 Website vo de Gmeind Gaueschtei

Fuessnoote 

Ort (Kanton Aargau)
Bezirk Brugg